Afrikaans - Francois Carr
Die Here God het vir 'n tydperk van nege maande (November 1904 – Augustus 1905) 'n ses en twintig jarige steenkoolmynwerker op 'n besondere wyse gebruik. Sy naam was Evan Roberts. Dit het spontaan gelei tot 'n Herlewingsbeweging van die Heilige Gees wat 'n besondere effek op die Kerk in Wallis, sowel as die wêreld gehad het. Dr Noel Gibbard vertel in sy boek, On the Wings of a Dove, van nagenoeg 30 lande wat geestelike seëninge ervaar het a.g.v. die Herlewing in Wallis.
Evan Roberts het tydens die Herlewing ongekende kritiek verduur vir sy emosionele uitbarstings, uitdrukkings, sowel as sy beweegredes. Hy het sy kritici egter geantwoord: "Die Heilige Gees het een aand oor my gekom terwyl ek besig was om te bid. Ek het Hom vir geestelike leiding gevra en vyf maande later het die Heilige Gees my oorskadu met Sy krag en my gesalf. Ek weet dat die werk wat deur my in Wallis gedoen word, nie deur enige menslike vermoë van myself is nie, maar dit is die werk van die Heilige Gees. Dit word ook slegs vir Sy glorie gedoen." Dit was vir hom belangriker om God se leiding te volg en nie ag te gee op wat enige persoon of mens van hom mag dink of sê nie. Maar wie was hy regtig?
Geloof in Jesus gee Vrede
Dit is weer Paastyd. Die advertensies in tydskrifte, koerante, uitsendings op die televisie en in winkelsentrums herinner ons aan hierdie spesiale tyd. Ons as mens en gesinne reageer egter verskillend op al die bemarkingstegnieke en uitnodigings van Paastyd. Ons sien:
Kinders en veral kleiner kinders wat gaande is oor die paashaas, maar eintlik is dit die paaseiers en sjokolade wat verkoop word. Een van my eie gunstelinge is die heerlike sjokalade wat saam met die marshmallows so wegsmelt in jou mond.
Honderde wat stroom na die kusdorpe vir 'n welkome breek en blaaskans by die strand. Vir diegene wat nie kans sien vir die verkeer, of dalk nog nie herstel het van al die Desember vakansie-uitgawes nie bly by die huis.
sommige stroom na winkelsentrums vir die spesiale aanbiedinge wat te koop aangebied word.
Andere (gewoonlik ouer garde) woon weer Paaskonferensies by wat orals aangebied word.
Die Walliese herlewing van 1904
Dit is die jaar 1904. Die hele Wallis is in rep en roer. Die volk het ver van God afgedwaal en 'n geweldige geestelike verval het ingetree. Kerkdienste word swak bygewoon en sondige praktyke en sedelike en morele verval is aan die orde van die dag. En toe, skielik, soos 'n magtige tornado, beweeg die Gees van God deur die hele land. Meteens is die kerke gepak. Sovele mense stroom na die dienste dat baie weggewys moet word. Dienste duur van tien soggens tot twaalfuur in die nag!
Is die Kerk tans laagwater?
Die golwe wat met egaligheid breek en uitspoel op ons strande veroorsaak ure se genot vir ons kinders en almal wat lief is vir die see. Die krag van die golwe verskil egter heelwat van mekaar tydens hoogwater en laagwater. Die verskil tussen hoogwater en laagwater is duidelik sigbaar, maar selfs wanneer die water laag is kan ons nog steeds heerlik swem, baljaar en selfs visvang.